তিনিচুকীয়া জিলাৰ মাৰ্ঘেৰিটা চহৰৰ মাজমজিয়াত থকা এখন ব্যৱসায়িক প্ৰতিষ্ঠানত আজি সন্ধিয়া হঠাতে দাও দাওকৈ জুই লাগে। এই জুইৰ ফলত মা ট্ৰেৰ্ভেল নামৰ ব্যৱসায়িক প্ৰতিষ্ঠানখনৰ কেইবা হাজাৰ টকা মূল্যৰ সা-সামগ্ৰী জুইত জাহ যায়।
ঘটনা স্থলীত থকা স্থানীয় ৰাইজৰ তৎপৰতাত জুই নিৰ্বাপিত কৰা হয় যদিও দোকানখনত থকা কোনোধৰণৰ সামগ্ৰী উদ্ধাৰ কৰিব পৰা নগ'ল।
উল্লেখযোগ্য যে, বুধবাৰীয়া মাৰ্ঘেৰিটাৰ বজাৰ বন্ধ থকা অৱস্থাত সংঘটিত অগ্নিকাণ্ডৰ ঘটনাটোত কোনো লোক হতাহত হোৱা নাই। অগ্নিকাণ্ডৰ প্ৰকৃত কাৰণ এতিয়ালৈ জানিব পৰা হোৱা নাই যদিও শ্বৰ্ট চাৰ্কিটৰ ফলতে হোৱা বুলি স্থানীয় ৰাইজে সন্দেহ প্ৰকাশ কৰিছে।
আনহাতে, অগ্নিকাণ্ড সংঘটিত হোৱাৰ লগে লগে অঞ্চলটোৰ ৰাইজে অগ্নিনিৰ্বাপক বাহিনীক খবৰ দিছিল যদিও ঘটনা স্থলীত অগ্নিনিৰ্বাপক বাহিনীৰ কোনো লোক আহি উপস্থিত নোহোৱাত স্থানীয় ৰাইজ বিভাগটোৰ ওপৰত ক্ষুব্ধ হৈ পৰে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
